REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/274-21

24. jun 2021. godine

B e o g r a d

Z A P I S N I K

45. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 23. JUNA 2021. GODINE

Sednica je počela u 12, 30 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Violeta Ocokoljić, Uglješa Mrdić, Željko Tomić, Olja Petrović, Vuk Mirčetić, Dubravka Kralj, Balint Pastor i Toma Fila.

Sednici je prisustvovao i Đorđe Todorović, zamenik člana Odbora Milene Popović.

Sednici nisu prisustvovali članovi Odbora: Marija Jevđić, Đuro Perić, Milenko Jovanov, Luka Kebara, Ilija Matejić i Jovan Palalić, niti njihovi zamenici.

Na predlog predsednika, Odbor je jednoglasno (11 glasova za) utvrdio sledeći

D n e v n i r e d:

1. Predlog odluke o obrazovanju Radne grupe za izradu akta o promeni Ustava Republike Srbije.

**Prva tačka dnevnog reda:** Predlog odluke o obrazovanju Radne grupe za izradu akta o promeni Ustava Republike Srbije.

Na osnovu člana 27. stav 8. Zakona o Narodnoj skupštini, člana 44. stav 6. i člana 48. stav 2. Poslovnika Narodne skupštine, predsednik Odbora je predložila da Odbor za ustavna pitanja i zakonodavstvo donese Odluku o obrazovanju Radne grupe za izradu akta o promeni Ustava Republike Srbije, u sledećem sastavu:

**Predsedavajući**:

- Jelena Žarić Kovačević, narodni poslanik, predsednik Odbora za ustavna pitanja i zakonodavstvo.

**Članovi**:

- prof. dr. Vladan Petrov, redovni profesor Pravnog fakulteta Univerziteta u Beogradu, sudija Ustavnog suda Republike Srbije i član Venecijanske komisije za Srbiju;

- Branko Marinković, zamenik generalnog sekretara Narodne skupštine;

- Jovan Ćosić, pomoćnik ministra pravde;

- Darko Radojičić, pomoćnik direktora Republičkog sekretarijata za zakonodavstvo;

- Vladimir Vinš, viši savetnik u Ministarstvu pravde;

- prof. dr Srđan Đorđević, redovni profesor Pravnog fakulteta Univerziteta u Kragujevcu;

- dr Miloš Stanić, naučni saradnik u Institutu za uporedno pravo;

- dr Miroslav Đorđević, naučni sradnik u Institutu za uporedno pravo;

- Dragana Boljević, sudija Apelacionog suda u Beogradu, počasni predsednik Društva sudija Srbije;

- dr Goran Ilić, zamenik Republičkog javnog tužioca, zamenik predsednika Državnog veća tužilaca, Poverenik za samostalnost tužilaca i član predsedništva Udruženja tužilaca;

- dr Radoje Cerović, sekretar Odbora za ustavna pitanja i zakonodavstvo.

2. Zadatak Radne grupe je da izradi akt o promeni Ustava Republike Srbije.

3. Radnoj grupi će stručnu pomoć pružati zaposleni u Službi Narodne skupštine, koje odredi generalni sekretar Narodne skupštine.

4. Ova odluka stupa na snagu danom donošenja.

U diskusiji su učestvovali Vuk Mirčetić, Toma Fila, Uglješa Mrdić i Olja Petrović.

Odbor je jednoglasno (11 glasova za) odlučio da obrazuje Radnu grupu za izradu akta o promeni Ustava Republike Srbije, u navedenom sastavu.

Sednica je završena u 12, 50 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević